Hvis det er din første hjemmeside, og du derfor ikke har noget eksisterende data omkring dine brugere, vil det være en god idé at starte med at lave en simpel søgeordsanalyse. En søgeordsanalyse kan fortælle dig, hvad folk helt præcist søger på i Google for at finde produkter eller tjenester, der ligner dine. Derefter skal du sætte dig et mål med din hjemmeside. Målsætninger for en hjemmeside kunne eksempelvis være: Indsamling af emails. Salg af et specifikt produkt. Bookinger i dit system. At informere brugere. Donationer fra brugere. Din hjemmeside-struktur bør altså være optimeret til hovedformålet med din side.